Susanna Wallumrød

Susanna Karolina Wallumrød (født 1979) er en norsk vokalist, komponist, tekstforfatter og orkesterleder, også kjent under artistnavnet Susanna.

 Karriere 
Hun startet karrieren som frontfigur i bandet The Fun-Keys i Kongegata i Larvik i midten av 1990-årene og har studert musikkvitenskap ved Universitetet i Oslo. Hun har opptrådt som Susanna and the Magical Orchestra og har siden utgitt tre plater (2004, 2006 og 2009) produsert av Deathprod, som også produserte hennes solodebut Susanna Sonata Mix Dwarf Cosmos utgitt i (2007). 

Høsten 2008 ble albumet Flower of Evil utgitt, med interpretasjoner av låter av ABBA, Lou Reed og Thin Lizzy. Albumet gjestes av den amerikanske artisten Bonnie «Prince» Billy på to spor. Wallumrød spilte support for Bonnie «Prince» Billy på hans Europa-turné våren 2009, de gjorde også en turné sammen i Skandinavia vår/sommer 2010. Bonnie «Prince» Billy har utgitt en 7" vinyl med to av sangene til hennes, «Stay» og «People living» fra albumet Sonata Mix Dwarf Cosmos. 

I 2009 komponerte Wallumrød et bestillingsverk ved navn Meshes of Voice sammen med Jenny Hval, for festivalen Ladyfest. Verket ble urfremført av Hval og Wallumrød sammen med musikerne Anita Kaasbøll og Jo Berger Myhre. Susanna ble invitert til å spille support for Hope Sandoval and the Warm Invention i Queen Elizabeth Hall i London i 2009.
Wallumrød startet i 2010 et samarbeidsprosjekt sammen med Ensemble neoN, og komponistene Jan Martin Smørdahl og Julian Skar, hvor de arrangerte Wallumrøds musikk for ensemblet med henne selv på henholdsvis vokal og piano. Ensemble neoN og Susanna spilte bl.a. på Oslo Kammermusikkfestival. I 2013 ga de ut albumet The Forester under navnet Susanna and Ensemble neoN, og fikk for det Spellemannprisen 2013 i åpen klasse.

I 2011 ble Susannas musikk til dikt av Gunvor Hofmo utgitt på Grappa Musikkforlag. Albumet ble spilt inn med musikerne Ståle Storløkken, Jo Berger Myhre, Hans Magnus Ryan og Erland Dahlen. I 2011 ble albumet If Grief Could Wait utgitt på det tyske plateselskapet ECM. Albumet er produsert av Manfred Eicher. 

Susanna startet i 2011 en egen label for digitale utgivelser, SusannaSonata.

Wallumrød har samarbeidet med band/musikere som The White Birch/Ola Fløttum, Øystein Greni, Emmett Kelly, Jeremy Gara, Shahzad Ismaily, Noritaka Tanaka, Joshua Arbrahams, Jim White, Cheyenne Mize, Giorgio Tuma, Fridjof Nilsen, Fredrik Wallumrød. Hun har turnéert i Europa, USA og Asia med musikken sin. Musikken hennes har vært brukt i TV-serier som Grey's Anatomy.

Hun fikk Gammleng-prisen i åpen klasse i 2012. I 2014 ga hun ut albumet Meshes of Voice sammen med Jenny Hval. For albumet fikk de Spellemannprisen 2014 i åpen klasse. For albumet Triangle vant hun sin tredje pris i åpen klasse under Spellemannprisen 2016 samt Edvard-prisen 2017 i åpen klasse.

I forbindelse med et bestillingsverk til Vossa Jazz i 2017 satte hun sammen et nytt band under navnet Susanna & the Brotherhood of Our Lady. Øvrige medlemmer i bandet er Stina Moltu (gitar, vokal), Ida Løvli Hidle (akkordeon), Ina Sagstuen (vokal, elektronikk, synth) og  (vokal, elektronikk). Musikken til bestillingsverket ble gitt ut på albumet Garden of Earthly Delights i 2019. For albumet ble de nominert til Spellemannprisen 2019 i åpen klasse. Hun fikk sin fjerde Spellemann i åpen klasse for soloalbumet Meditations on Love under Spellemannprisen 2024.

Hennes brødre er musikerne Fredrik Wallumrød og Christian Wallumrød. Hun er kusinen til David Wallumrød.

 Æresbevisninger 
 2012: Gammleng-prisen i åpen klasse
 2014: Spellemannprisen 2013 i åpen klasse for The Forester (med Ensemble neoN)
 2015: Spellemannprisen 2014 i åpen klasse for Meshes of Voice (med Jenny Hval)
 2015: Radka Toneff Minnepris
 2016: DnB-prisen under Kongsberg Jazzfestival
 2017: Spellemannprisen 2016 i åpen klasse for Triangle
 2017: Edvard-prisen i åpen klasse for Triangle
 2025: Spellemannprisen 2024 i åpen klasse for Meditations on Love

 Nominasjoner 
 Nominert til  Spellemannprisen 2011 i klassen viser for Jeg vil hjem til menneskene
 Nominert til Spellemannprisen 2019 i åpen klasse for Garden of Earthly Delights

 Utgivelser 
 Solo 


  Med Ståle Storløkken, Jo Berger Myhre, Hans Magnus Ryan og Erland Dahlen. Produsert av Helge Sten

 Triangle - (2016, SusannaSonata)
 Baudelaire & Piano - (2020, SusannaSonata)
 Jeg vil hjem til menneskene - demoer - (2021, SusannaSonata)
 Elevation - (2022, SusannaSonata)
 Baudelaire & Orchestra - (2023, SusannaSonata) - med KORK
 Meditations on Love - (2024, SusannaSonata)

 Med Susanna and the Magical Orchestra 




 Med Susanna og Bonnie «Prince» Billy 


 Med Giovanna Pessi/Susanna Wallumrød 


 Med Jenny Hval & Susanna 


 Med Susanna & the Brotherhood of Our Lady 


 Referanser 

 Eksterne lenker 




Kategori:Norske jazzvokalister
Kategori:Musikere tilknyttet ECM
Kategori:Musikere tilknyttet Rune Grammofon
Kategori:Vinnere av Spellemannprisen